ആശ്വാസമായി പരിശോധനാഫലം പഴങ്ങളിലും നിപ്പാ വൈറസ് സാന്നിധ്യമില്ല ചാത്തമംഗലത്ത് നിന്നും ശേഖരിച്ച പഴങ്ങളിലും നിപ്പാ വൈറസ് സാന്നിധ്യമില്ലെന്ന് പരിശോധനാ ഫലം. നിപ്പാ സ്ഥിരീകരിച്ച പ്രദേശത്ത് നിന്നും ശേഖരിച്ച റംബൂട്ടാന്, അടയ്ക്ക് എന്നിവയാണ് പൂനെ വൈറോളജി ഇന്സ്റ്റിറ്റ്യൂട്ടില് പരിശോധനയ്ക്ക് അയച്ചത്. ഇവയില് വൈറസ് സാന്നിധ്യം കണ്ടെത്താനായില്ല. പ്രദേശത്തെ കാട്ടു പന്നിയില് നിന്നും ശേഖരിച്ച സാമ്ബിള് പരിശോധനാ ഫലം മാത്രമാണ് ഇനി വരാനുള്ളത്. ഭോപ്പാലിലെ വൈറോളജി ലാബിലാണ് ഇവ പരിശോധനയ്ക്ക് അയച്ചിരിക്കുന്നത്. വരും ദിവസങ്ങളില് ഈ ഫലവും ലഭിക്കും. നേരത്തെ മരിച്ച വിദ്യാര്ഥി പരിചരിച്ചിരുന്ന ആടിന്റെ സാമ്ബിളും വീടിന് സമീപത്തെ റംബൂട്ടാന് പഴങ്ങളും പരിശോധനയ്ക്ക് വിധേയമാക്കിയിരുന്നു. ഈ പരിശോധനാ ഫലവും നെഗറ്റീവായിരുന്നു.